Nõmme linnaosa

Nõmme linnaosa on halduslik linnaosa Tallinna lõunaosas. See piirneb läänes Harku valla, loodes Haabersti ning põhjas Mustamäe ja Kristiine linnaosaga. Idas piirneb Nõmme Kesklinna linnaosa ja Rae vallaga. Lõunas on Kiili ja Saku vald ning kagus Saue vald. Nõmme linnaosa hõlmab suures osas kunagise Nõmme linna territooriumi. Nõmme linnaosas on järgmised asumid: Tallinna linnavolikogu võttis 7. septembril 2006. aastal vastu linnaosa olemuse, juriidiline staatuse ja pädevuse määruse nr 55 (Nõmme linnaosa põhimäärus, 2006). Linnaosa tegevuse juhtimiseks on moodustatud linna ametiasutusena Nõmme linnaosavalitsus, mida juhib linnaosavanem. Tallinna linnavolikogu tööorganina tegutseb linnaosas Tallinna Nõmme Linnaosa Halduskogu, mis moodustatakse Tallinna põhimääruses sätestatud korras. 2022. aasta juunist on Nõmme linnaosavanem Karmo Kuri. Suurim looduskaitseobjekt on Nõmme-Mustamäe maastikukaitseala, teine on Pääsküla raba. Tallinna piiresse jääv Harku raba ja mets on võetud kohaliku kaitse alla, Harku valla territooriumile jääv suurem osa rabast pole senini looduskaitse alla võetud. Männiku hiidrahn Liiva jaama rahn Rahumäe rändrahn Raudalu kivid Õpiringi kivid Nõmme kõrghaljastuse moodustavad põhiliselt männid, millest tuleneb Nõmme linnaosa nimi.[viide?] Nõmme lõunapiiril voolab Pääsküla jõgi. Järvi on Viljandi maantee ümbruses. Männiku karjääridesse on tekkinud veekogud. Pääsküla rabas ja Harku rabas on veekogusid, mis on tekkinud turbavõtmise ja muu inimtegevuse tagajärjel. Puiesteed ja pargid on olnud Nõmme linnaosa olulised tunnused. Enamik Nõmme parke ja puiestikke on võetud kaitse alla. Vabaduse puiestee, Pärnu maantee ja Männiku tee laiendamistega transiitmagistraalideks ja rekonstrueerimistega on sealsed puiestikud maha võetud või asendatud muu taimestikuga.[viide?] Rongiliiklus on olnud oluline tegur Nõmme linnaosa arengus. Bussiliiklus on oluline ühendusviis Tallinnaga. Seda on arendatud peamiselt Tallinna linna vaatevinklist lähtudes. Seetõttu on Nõmme linnaosal valdavaks liiklusvahendiks saanud autod. Kergliiklusvahendid, eeskätt jalgrattad, on ohtliku liikluse tõttu tagaplaanile jäänud, vaatamata suuremal osal Nõmmel 30 km/h piirkiiruse kehtestamisele. Jalgrattad ja muu kergliiklus muutub taas populaarseks, millele aitab kaasa kergliiklusteede hea olukord ning teede rekonstrueerimine.[viide?] Linnaosa läbib viis suuremat magistraali: Pärnu maantee, Vabaduse puiestee, Männiku tee, Kadaka puiestee ja Viljandi maantee. Nõmme keskusse suubub Ehitajate tee Mustamäelt. Suur osa Nõmmel ehitatud majadest on miljööväärtuslikud. Nõmme eri piirkondades kuuluvad nad eri ajajärkudesse. Osa ehitistest on muinsuskaitse all. Rahvastikuregistri andmetel oli 2016. aasta 1. jaanuari seisuga Nõmme linnaosa elanikest eestlasi 85,3%, venelasi 11,1%, ukrainlasi 1,2%, valgevenelasi 0,5%, soomlasi 0,4%, juute 0,1%, tatarlasi 0,1% ja muudest rahvustest inimesi 1,3%. Kodakondsuse järgi oli Eesti kodanikke 92,8%, määratlemata kodakondsusega isikuid 3,1%, Venemaa kodanikke 2,0%, Ukraina kodanikke 0,4% ja Soome kodanikke 0,4%. 2011. aasta rahvaloenduse andmetel oli Nõmme linnaosas 35 463 elanikku kellest eestlasi oli 30 484 (85,96%). Nõmmet on mainitud hiliskeskaegsetes märkmetes. Nõmme Nõmme Kultuurikeskus Nõmme Kalju Nõmme seltside ja ühenduste loend Nõmme Sotsiaalmaja Nõmme loomakliinik Statistikaamet, vaadatud 11.12.2018. Statistikaamet, vaadatud 24.07.2023. Nõmme linnaosa arengukava 2008–2012. Lk 114 (Tabel 32). Nõmme linnaosa põhimäärus. Tallinna Linnavolikogu 7. septembri 2006. a määrus nr 55. Riigi Teataja "Linnavalitsus nimetas Karmo Kuri Nõmme linnaosa vanemaks". Tallinn. Vaadatud 10. jaanuaril 2023. Tallinn : entsüklopeedia. 2., N-Ü, 2004. lk. 21 Nõmme linnaosa vanema ametisse asub Erki Korp. Nõmme veebileht, Tallinn [1] Nõmme veebileht, Tallinn "Harku metsa kaitseala moodustamine ja kaitse-eeskiri–Riigi Teataja". www.riigiteataja.ee. Vaadatud 10. jaanuaril 2023. Tallinna rahvastikuregistri järgi "Tallinn arvudes 2016" (PDF). Originaali (PDF) arhiivikoopia seisuga 13. veebruar 2017. Päring Statistikaameti andmebaasist Tallinna Nõmme linnaosa koolid. Tallinna Haridusameti veebisait. Leho Lõhmus. Nõmme läbi aegade. Nõmme Linnaosa Valitsus, 2001 Leho Lõhmus. Nõmme ajalugu. Koolibri. 2006 Nõmme linnaosa veebileht Nõmme Sõnumid. Nõmme linnaosa ajaleht Nõmme linnaosa üldplaneering